Document ID: 31991R2161

ΚΑΝΟΝΙΣΜΟΣ ( ΕΟΚ ) αριθ . 2161/91 ΤΗΣ ΕΠΙΤΡΟΠΗΣ της 22ας Ιουλίου 1991 για τροποποίηση του κανονισμού ( ΕΟΚ ) αριθ . 2067/91 που καθορίζει τις επιστροφές στην εξαγωγή στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1628/91 ( 2 ), και ιδίως το άρθρο 18,
τη γνώμη της Νομισματικής Επιτροπής,
Εκτιμώντας :
ότι, βάσει του άρθρου 18 του κανονισμού ( ΕΟΚ ) αριθ . 805/68, η διαφορά μεταξύ των τιμών των προϊόντων που αναφέρονται στο άρθρο 1 του κανονισμού ( ΕΟΚ ) αριθ . 805/68 στην παγκόσμια αγορά και στην Κοινότητα, μπορεί να καλυφθεί με επιστροφή στην εξαγωγή -
ότι ο κανονισμός ( ΕΟΚ ) αριθ . 885/68 του Συμβουλίου ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 427/77 ( 4 ), καθόρισε τους γενικούς κανόνες που αφορούν τη χορήγηση των επιστροφών στην εξαγωγή και τα κριτήρια καθορισμού του ποσού αυτού -
ότι ο κανονισμός ( ΕΟΚ) αριθ . 2067/91 της Επιτροπής ( 5 ) αναταξινόμησε το Λίβανο στη ζώνη προορισμού 02 που είναι η φυσική του γεωγραφική ζώνη -
ότι για να διατηρηθούν αμετάβλητοι οι όροι πωλήσεως των κανονισμών ( ΕΟΚ ) αριθ . 398/91 της Επιτροπής ( 6 ) και ( ΕΟΚ ) αριθ . 1785/91 της Επιτροπής ( 7 ), σχετικά με την πώληση, στα πλαίσια της διαδικασίας που καθορίζεται στον κανονισμό ( ΕΟΚ ) αριθ . 2539/84 ( 8 ), όπως τροποποιήθηκε από τον κανονισμό ( ΕΟΚ ) αριθ . 1809/87 ( 9 ), βοείου κρέατος με κόκαλα που κατέχονται από ορισμένους οργανισμούς παρεμβάσεως και προορίζεται να εξαχθεί, πρέπει να γίνει παρέκκλιση όσον αφορά την ανακατάταξη αυτή και να διατηρηθεί ο Λίβανος στη ζώνη 03 για τις εν λόγω πωλήσεις -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
Κατά παρέκκλιση από την υποσημείωση της σελίδας 7 του παραρτήματος του κανονισμού ( ΕΟΚ ) αριθ . 2067/91, ο Λίβανος θεωρείται ότι υπάγεται στη ζώνη προορισμού 03 για τις εξαγωγές που πραγματοποιούνται στα πλαίσια των κανονισμών ( ΕΟΚ ) αριθ . 398/91 και ( ΕΟΚ ) αριθ . 1785/91 .
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 22 Ιουλίου 1991 .

Labels: 3
17